Վարչապետի տիկինը՝ Աննա Հակոբյանը, հիմնադրել է #Իմ քայլը հիմնադրամը, որը, ինչպես հրապարակվեց, փորձելու է լուծել մշակութային, կրթական, առողջապահական եւ սոցիալական ապահովության խնդիրներ: Որքան էլ նյութական ռեսուրսներ ուղղվեն այս հիմնադրամին, պարզ է, որ այդ միջոցները բավարար չեն լինելու լուծելու բոլոր խնդիրները: Սակայն ճիշտ առաջնահերթություններ դնելով՝ հնարավոր կլինի անգամ քիչ ռեսուրսներով ավելի մեծ արդյունքի հասնել: Իսկ արդյունքը կլինեն կոտրած կարծրատիպերը: